Lashkarvarz. Abu Mansur Lashkarvarz ibn Sahlon yoki shunchaki Lashkarvarz (shuningdek, Lashkarvaz deb ham ataladi) nomi bilan mashhur boʻlgan hamda buvayhiylar sulolasiga xizmat qilgan daylamiy harbiy ofitseri. Otasining ismi Sahlon boʻlib, Musofir ismli ukasi ham boʻlgan. Lashkarvarz birinchi marta buvayhiylar vaziri Abu Muhammad al-Hasan al-Muhallabiy qoʻshinida Ummonning vojihiy hukmdori Yusuf ibn Vojihga qarshi Basrani himoya qilishda qatnashganida tilga olingan. 954-yilda Lashkarvarz Muhtajiylar hukmdori Abu Ali Sagʻoniyga yordam berish uchun yuborilgan. Chunki uning Somoniylar Xurosoniga boʻlgan daʼvolarini buvayhiylar qoʻllab-quvvatlagan. Biroq, Abu Ali bir yil oʻtib kasallikdan vafot etishi tufayli bu urinish samarasiz boʻlgan. Lashkarvarzning qizi buvayhiylar hukmdori Muizz ud-Davlaning oʻgʻli Izz ud-Davlaga turmushga chiqqan. Lashkarvarz ukasi bilan bir vaqtda 958-yil vafot etgan.